รัฐมนตรีว่าการกระทรวงการต่างประเทศ ระบุ ตั้งคณะกรรมการสอบข้อเท็จจริง กรณีบัตรเลือกตั้งจากนิวซีแลนด์ถึงไทยช้าแล้ว
นายดอน ปรมัตถ์วินัย รัฐมนตรีว่าการกระทรวงการต่างประเทศ เปิดเผยกรณีบัตรเลือกตั้งจากประเทศนิวซีแลนด์มาถึงไทยช้ากว่าเวลาปิดรับลงคะแนนเสียงในการเลือกตั้งทั่วไปว่า ขณะนี้มีการจัดตั้งคณะกรรมการสอบสวนกรณีดัวกล่าวแล้ว  ซึ่งในส่วนของความผิดพลาดที่เกิดขึ้นต้องรอทางให้คณะกรรมการสอบสวน ตรวจสอบข้อเท็จจริงก่อนภายในระยะเวลาไม่เกิน 30 วัน จึงจะทราบผลได้ เนื่องจากพึ่งได้จัดตั้งคณะทำงานเมื่อวานนี้ ส่วนที่หลายฝ่ายมองปัญหาที่เกิดขึ้นเป็นความผิดพลาดของกระทรวงการต่างประเทศนั้น ยังไม่อยากให้ด่วนสรุปในขณะนี้ขอให้รอคณะกรรมการตรวจสอบข้อเท็จจริง        สำหรับกรณีที่มีข่าวว่ากระทรวงการต่างประเทศไทย จะเข้าหารือถึงปัญหาดังกล่าวกับคณะกรรมการการเลือกตั้ง หรือ กกต. หรือไม่นั้นรัฐมนตรีว่าการกระทรวงการต่างประเทศ เปิดเผยว่า ไม่เป็นความจริง เพราะการดำเนินงานในส่วนบัตรเลือกตั้งเป็นสิทธิของ กกต. ว่าจะดำเนินการอย่างไร